****

**MINISTRIA E SHËNDETËSISË DHE MBROJTJES SOCIALE**

**OPERATORI I SHËRBIMEVE TË KUJDESIT SHËNDETËSOR**

**DREJTORIA QENDRORE**

**NJOFTIM PËR PUNËSIM**

**DREJTORIA RAJONALE OSHKSH TIRANË**

**DREJTORIA E SHËRBIMIT SPITALOR KAVAJE**

Drejtoria Qendrore e Operatorit të Shërbimeve të Kujdesit Shëndetësor,në mbështetje dhe zbatim të Ligjit nr. 7961, datë 12.07.1995 “Kodi i Punës së Republikës së Shqipërisë”, i ndryshuar, të VKM nr. 419, datë 04.07.2018 “Për krijimin, mënyrën e organizimit dhe të funksionimit të Operatorit të Shërbimeve të Kujdesit Shëndetësor”, “Rregullores së Brendshme për Mënyrën e Funksionimit dhe Organizimit të Operatorit të Shërbimeve të Kujdesit Shëndetësor” miratuar me Urdhër nr. 18, datë 17.01.2019 të Ministrit të Shëndetësisë dhe Mbrojtjes Sociale si dhe në zbatim të Udhëzim nr. 673, datë 02.10.2019 “Për proçedurat e punësimit të punonjësve të administratës në OSHKSH, Spitalet Rajonale/Bashkiake dhe NJVKSH” të Ministrit të Shëndetësisë dhe Mbrojtjes Sociale, njofton shpalljen e 1 (një) vendeve të lira në pozicionin si vijon:

**DREJTORIA RAJONALE OSHKSH TIRANË**

**DREJTORIA E SHËRBIMIT SPITALOR KAVAJE**

**Pozicioni: Recepsionist (Përgjegjës për kasën) 1 (një) punonjës**

*Arsimi:*

Arsim i mesëm.

*Përvoja:*

Përvoja të mëparëshme pune përbëjnë avantazh.

*Njohuri dhe aftësi:*

Të ketë njohuri të programeve bazë të kompjuterit. Aftësi për të vendosur prioritete dhe rrespektuar afate. Aftësi të mira komunikuese. Aftësi të mira për punën në grup.

**Personat e interesuar duhet të dorëzojnë CV dhe dokumentacionin përkatës si vijon:**

Kërkesë personale për pozicionin ku do të aplikoje

Curriculum vitae

Kartën e identitetit/pasaporte (kopje)

Dëftesë (kopje e noterizuar)

Libreze pune (kopje e plotë e saj) (nëse ka )

Vërtetim dëshmie penaliteti

Raporti i aftësisë për punë

Dëshmi të njohjes së gjuhëve të huaja

Trajnime dhe dëshmi të tjera kualifikimesh

**Aplikimet pranohen nga data 30.04.2020 deri më datë 07.05.2020, përfshirë të dyja këto data.**

Procesi i rekrutimit do të përmbajë dy faza, Faza I: Vlerësimi i dosjes së aplikantit dhe Faza II: Intervista.

Procesi i rekrutimit do te zhvillohet tërësisht online, nëpërmjet mjeteve të teknologjisë së informacionit.

Aplikimi do të kryhet në format elektronik në adresën spitalikavaje@shendetesia.gov.al .

Lista emërore e kandidatëve, do të shpallet pranë institucionit si dhe kandidatët do të njoftohen në formën e dakortësuar me email personal dhe/ose me sms në numrin e telefonit të vendosur në CV.

Çdo kandidat ka të drejtën për ankimim të procedurës jo më vonë se 48 orë nga shpallja e listës me kandidatët e përzgjedhur. Ankimimi depozitohet me shkrim pranë Institucionit Shëndetësor ku është kryer aplikimi për vendin e lirë të punës.

Sektori i Administrimit të Burimeve Njerëzore është struktura përgjegjëse për ndjekjen dhe zbatimin e procedurave të rekrutimit dhe hartimin dhe arkivimin e dokumentacionit përkatës.

**DREJTORIA E FINANCËS DHE SHËRBIMEVE MBËSHTETËSE**

**SEKTORI I ADMINISTRIMIT TË BURIMEVE NJERËZORE**